Document ID: 32008D0685

KOMMISSIONENS BESLUTNING
af 20. august 2008
om ændring af bilaget til Rådets direktiv 90/424/EØF for så vidt angår forårsviræmi hos karper (SVC)
(meddelt under nummer K(2008) 4401)
(EØS-relevant tekst)
(2008/685/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 24, stk. 1, andet afsnit, og
ud fra følgende betragtninger:
(1)
Ved beslutning 90/424/EØF er der fastsat procedurer vedrørende EF-tilskud til programmer for udryddelse, bekæmpelse og overvågning af de dyresygdomme og zoonoser, der er opført i bilaget til nævnte beslutning.
(2)
Ved beslutning 90/424/EØF, som ændret ved Rådets beslutning 2006/782/EF (2), er forårsviræmi hos karper (SVC) optaget på listen over dyresygdomme, hvortil medlemsstaterne kan få EF-tilskud til deres nationale udryddelsesprogrammer.
(3)
Hvad angår vanddyr bør medlemsstaterne kun kunne få EF-tilskud til nationale programmer for udryddelse af de ikke-eksotiske sygdomme, der er opført i del II i bilag IV til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (3). Direktiv 2006/88/EF anvendes fra den 1. august 2008.
(4)
Forårsviræmi hos karper (SVC) er ikke længere opført i del II i bilag IV til direktiv 2006/88/EF, som ændret ved Kommissionens direktiv 2008/53/EF, da udgifterne til foranstaltninger til udryddelse af sygdommen ville stå i misforhold til de økonomiske tab, sygdommen giver anledning til.
(5)
Sygdommen bør derfor også udgå af listen over dyresygdomme og zoonoser i bilaget til beslutning 90/424/EØF.
(6)
Bilaget til beslutning 90/424/EØF bør derfor ændres i overensstemmelse hermed.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 90/424/EØF erstattes af teksten i bilaget til nærværende beslutning.
Artikel 2
Denne beslutning anvendes fra den 1. september 2008.
Artikel 3
Denne beslutning er rettet til medlemsstaterne.
Udfærdiget i Bruxelles, den 20. august 2008.

Labels: 0
15
6